ΓΡΑΠΤΗ ΕΡΩΤΗΣΗ E-3840/00

υποβολή: Raina Echerer (Verts/ALE) προς την Επιτροπή

(7 Δεκεμβρίου 2000)

Θέμα: Οδηγία 91/628/ΕΟΚ

Η Επιτροπή έχει λάβει, τα τελευταία δέκα χρόνια, τεράστιο όγκο πληροφοριών σχετικά με την αποτυχία πολλών κρατών μελών να θέσουν σε εφαρμογή την οδηγία 91/628/ΕΟΚ(1) για την προστασία των ζώων κατά τη μεταφορά. Οι πληροφορίες αυτές έχουν συγκεντρωθεί, μεταξύ άλλων, από το Ευρωπαϊκό Κοινοβούλιο, τις εθνικές διοικήσεις των κρατών μελών, ΜΚΟ και την ίδια την Επιτροπή (Διεύθυνση Υγείας και Προστασίας των Καταναλωτών).

1. Μπορεί να εξηγήσει η Επιτροπή γιατί το θεωρεί άσκοπο, στο πλαίσιο αυτό, να χρησιμοποιήσει την ελεγκτική της αρμοδιότητα και γιατί αποφεύγει να κινήσει οιαδήποτε διαδικασία επί παραβάσει κατά των κρατών μελών που δεν εφαρμόζουν τις διατάξεις της οδηγίας 91/628/ΕΟΚ;

2. Όσον αφορά την Ιταλία, η Επιτροπή, απαντώντας σε δύο γραπτές ερωτήσεις πουπέβαλαν οι βουλευτές του ΕΚ Gianni Tamino και Caroline Lucas,πογράμμισε την ύπαρξη μιας κατάστασης που απαιτεί να κινηθεί διαδικασία επί παραβάσει κατά του εν λόγω κράτους μέλους. Μπορεί να εξηγήσει η Επιτροπή γιατί δεν έχει αποσταλεί μέχρι σήμερα έγγραφο οχλήσεως στην Ιταλία;

(1) ΕΕ L 340 της 11.12.1991, σελ. 17.

Απάντηση του κ. Byrne εξ ονόματος της Επιτροπής

(7 Μαρτίου 2001)

1. Η Επιτροπή μπορεί να επιβεβαιώσει ότι λαμβάνει σημαντικό όγκο αλληλογραφίας από οργανώσεις προστασίας των ζώων καθώς και από μεμονωμένους πολίτες με την κατηγορία ότι τα κράτη μέλη δεν συμμορφώνονται με τιςποχρεώσεις τους βάσει της οδηγίας του Συμβουλίου 91/628/ΕΟΚ της 19ης Νοεμβρίου του 1991 σχετικά με την προστασία των ζώων κατά τη μεταφορά και σχετικά με την τροποποίηση των οδηγιών 90/425/ΕΟΚ και 91/496/ΕΟΚ(1) όπως τροποποιήθηκαν από την οδηγία του Συμβουλίου 95/29/ΕΚ της 29ης Ιουνίου 1995(2).

Ορισμένα κράτη μέλη διαβιβάζουν επίσης πληροφορίες στην Επιτροπή σχετικά με καταγγελίες όσον αφορά παραβάσεις σε άλλα κράτη μέλη. Τα κράτη μέληποχρεούνται να διαβιβάζουν τις πληροφορίες αυτές σε ορισμένες περιπτώσεις (άρθρο 18.3 της οδηγίας). Σε περιπτώσεις όπου φαίνεται σαφές ότι η καταγγελίες είναι τεκμηριωμένες η Επιτροπή παρεμβαίνει, κανονικά, στο ενδιαφερόμενο κράτος μέλος.

Επιπλέον, όταν φαίνεται πως η καταγγελία αναφέρει σοβαρές ελλείψεις όσον αφορά την επιβολή των απαιτήσεων της οδηγίας από ένα κράτος μέλος, το γραφείο τροφίμων και κτηνιατρικών θεμάτων της Επιτροπής (ΓΤΚ) μπορεί να εξετάσει την κατάσταση στο κράτος μέλος κατά τη διάρκεια μιας από τις αποστολές επιθεώρησης που πραγματοποιούνται σε τακτά χρονικά διαστήματα στο εν λόγω κράτος μέλος.

Στις περιπτώσεις στις οποίες, ύστερα από παρέμβαση της Επιτροπής, φαίνεται πως ένα κράτος μέλος δεν είναι έτοιμο να λάβει τα απαραίτητα μέτρα ώστε να ικανοποιήσει τις ελλείψεις πουπάρχουν, ή τα μέτρα που λαμβάνονται δεν επαρκούν ή δεν είναι αναποτελεσματικά, η Επιτροπή είναι έτοιμη να εξετάσει το ενδεχόμενο της έναρξης διαδικασίας παράβασης βάσει του άρθρου 226 (πρώην άρθρο 169) της συνθήκης ΕΚ.

Πολλές τέτοιες διαδικασίες ξεκίνησαν σε σχέση με την οδηγία 91/628/ΕΟΚ.

2. Η Επιτροπή παρακολούθησε στενά την κατάσταση στην Ιταλία και παρενέβη συχνά στις αρχές του εν λόγω κράτους μέλους σχετικά με θέματα που αφορούν τη μεταφορά ζώων. Πολλές αποστολές του ΓΤΚ διοργανώθηκαν περιλαμβανομένων πολλών επισκέψεων στις εγκαταστάσεις όπου έχουν σημειωθεί ιδιαίτερες ελλείψεις όσον αφορά την προστασία των ζώων.

Η κατάσταση περιπλέχθηκε επειδή πολλά από τα συγκεκριμένα προβλήματα προέκυψαν σε σχέση με ζώα που φτάνουν από την Ιταλία, από τρίτες χώρες ή μέσω Ιταλίας με προορισμό τρίτες χώρες.

Τελευταία πραγματοποιήθηκε περαιτέρω επιθεώρηση και θα εκπονηθεί έκθεση σχετικά με τα πορίσματά της. Βάσει της έκθεσης αυτής η Επιτροπή θα λάβει απόφαση στο άμεσο μέλλον σχετικά με το αν θα ξεκινήσει τη διαδικασία της συνθήκης ΕΚ σύμφωνα με το άρθρο 226 (πρώην άρθρο 169).

(1) ΕΕ L 340 της 11.12.1991.

(2) ΕΕ L 148 της 30.6.1995.